นักเรียน - วิกิพีเดีย

# นักเรียน

### จากวิกิพีเดีย สารานุกรมเสรี

นักเรียน หรือ นักศึกษา ในความหมายโดยรวมผู้ที่เข้าเรียนใน โดยแบ่งเป็น นักเรียน หมายถึงผู้เข้าเรียนในระดับ ประถมศึกษาและมัธยมศึกษา และคำว่า นักศึกษาหมายถึงผู้เข้าเรียนในระดับอุดมศึกษา หรือระดับที่สูงขึ้นไป ในประเทศไทยมีกฎหมายให้บุคคลทุกคนต้องจบการศึกษาขั้นต่ำในระดับ ประถมศึกษาปีที่ 6

ในสหราชอาณาจักร คำว่านักเรียนในระดับประถมและมัธยมใช้คำว่า "พิวพิล" (pupil) และ นักเรียนในระดับมหาวิทยาลัยจะใช้คำว่า "สติวเดนต์" (student)

วันที่17 พฤศจิกายน เป็นวันนักเรียนนานาชาติ (International Students Day) เป็นวันที่ระลึกถึงนักเรียนที่เสียชีวิตในช่วงสงครามโลกครั้งที่ 2

## [แก้] ชั้นปีของนักศึกษา

ในประเทศไทยนักศึกษาแต่ละชั้นปีจะมีชื่อเรียกเฉพาะ โดยชื่อเรียกต่างๆ นำมาจากชื่อเรียกของชั้นปีในสหรัฐอเมริกา

- เฟรชชี (freshy) หรือนักศึกษาชั้นปีที่ 1 หรือในบางที่จะเรียก น้องใหม่ (ในบางประเทศจะเรียก เฟรชแมน หรือ ฟรอช) โดยกิจกรรมต่างๆ ที่จัดขึ้นสำหรับนักศึกษาชั้นปีที่ 1 จะเรียกตามชื่อเช่น กีฬาเฟรชชี หรือ งานรับน้องใหม่
- โซโฟมอร์ (sophomore) หรือนักศึกษาชั้นปีที่ 2 มาจากรากศัพท์ภาษากรีก "โซโฟส" (sophos) ที่แปลว่า ฉลาด และ "มอรอส" ที่แปลว่า โง่ ซึ่งกล่าวเป็นนัยว่าเป็นช่วงปีที่มีการเรียนรู้ ลองผิดลองถูก
- จูเนียร์ (junior)หรือ นักศึกษาชั้นปีที่ 3 ในสหรัฐอเมริกา คำว่า จูเนียร์จะหมายถึง นักเรียนปีสุดท้ายของมัธยมปลาย (เกรด12)
- มิดเดลอร์ (middler) ใช้เรียกนักศึกษาชั้นปีที่ 3 ของบางประเทศ ที่ระดับมหาวิทยาลัยมีสอน 5 ปี
- ซีเนียร์ (senior) นักศึกษาชั้นปีที่ 4 หรือ ชั้นปีสุดท้าย
- ซูเปอร์ซีเีนียร์ (super senior) หรือ ซูเปอร์ เป็นนักศึกษาที่ใช้เวลาการเรียนมากกว่าปกติ (มากกว่า 4 ปีปกติ) นิยมเรียกกันอีกอย่างว่า เด็กโข่ง หากคนใดไม่ได้มีแฟนมาตลอด 4 ปี มักจะจีบน้องปี 1 ติดเสมอ

## [แก้] นิสิต

"นิสิต" เป็นคำที่ใช้เรียกนักศึกษาของจุฬาลงกรณ์มหาวิทยาลัย, มหาวิทยาลัยเกษตรศาสตร์, มหาวิทยาลัยศรีนครินทรวิโรฒ และมหาวิทยาลัยอื่นๆ เช่น มหาวิทยาลัยบูรพา, มหาวิทยาลัยนเรศวร ได้มีการใช้ตาม

คำว่า นิสิต มีความหมายว่า "ผู้อยู่อาศัย" โดยในช่วงที่จุฬาลงกรณ์มหาวิทยาลัยก่อตั้ง คนส่วนใหญ่ี่มาเรียนจำเป็นต้อง่พักในหอพัก จึงได้ใช้คำว่า "นิสิต" ในขณะเดียวกันก็เรียกบุคคลที่อาศัยในห้องปฏิบัติการว่านิสิต โดยในภายหลังมหาวิทยาลัยเกษตรศาสตร์และมหาวิทยาลัยศรีนครินทรวิโรฒ ซึ่งเปิดอยู่นอกเมือง และผู้ที่มาเรียนจำเป็นต้องอยู่หอพักเช่นเดียวกัน โดยในภายหลังถึงแม้ว่า ผู้มาเรียนจะไม่ได้พักในหอพักเหมือนในสมัยก่อน แต่ยังนิยมเรียกชื่อ นิสิต สำหรับสามมหาวิทยาลัยนี้

## [แก้] อ้างอิง

- นักเรียน นิสิต นักศึกษา อาจารย์สวัสดิ์ จงกล จากเว็บ eduzones.com

ดึงข้อมูลจาก "http://th.wikipedia.org../../../%E0%B8%99/%E0%B8%B1/%E0%B8%81/%E0%B8%99%E0%B8%B1%E0%B8%81%E0%B9%80%E0%B8%A3%E0%B8%B5%E0%B8%A2%E0%B8%99.html".

หมวดหมู่: การศึกษา

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Dansk
- Deutsch
- English
- Esperanto
- Español
- Suomi
- Français
- עברית
- Íslenska
- Italiano
- 日本語
- Nederlands
- Norsk (bokmål)
- Polski
- Português
- Русский
- Simple English
- Slovenščina
- Svenska
- Türkçe
- ייִדיש
- 中文
- 粵語